*Par iepirkumu procedūras “Vieglo transportlīdzekļu piegāde” (ID Nr. RS/2023/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi iesniegumu ar lūgumu sniegt atbildes uz jautājumu par iepirkuma procedūras “Vieglo transportlīdzekļu piegāde” (ID Nr. RS/2023/69) (turpmāk – iepirkuma procedūra) nolikuma prasībām.

**Jautājums:**

Rakstu saistībā ar izsludinātā iepirkuma finanšu piedāvājuma formu. Jautājums par 6.kolonnas aprēķinu:

“\*\*\*\*\*Finanšu piedāvājuma 6.kolonnā jānorāda kopējā maksa par kapitāla lietošanu, ņemot vērā, ka maksa aprēķināma par 4.kolonnā norādīto cenu, no kuras atņemta 7.kolonnā norādītā atpakaļpirkuma cena, ņemot vērā 5.kolonnā norādīto procentu likmi un ņemot vērā  3 mēnešu EURIBOR likmi, kas noteikta dienā, kad atklāts konkurss publicēts Iepirkumu uzraudzības biroja (IUB) Publikāciju vadības sistēmā (PVS) [https://info.iub.gov.lv](https://info.iub.gov.lv/)).”

 Vēlos vērst uzmanību uz to, ka šāds aprēķins maksai par kapitāla lietošanu (% aprēķinam) nav īsti korekts, jo operatīvā līzinga gadījumā procenti tiek rēķināti par visu transportlīdzekļa cenu pēc pirmās iemaksas, nevis tikai par starpības daļu (cena – (mīnus) atpakaļpirkuma vērtība), jo pārdevējam tiek aizskaitīta visa transportlīdzekļa cena (transportlīdzekļa cena – (mīnus) transportlīdzekļa cena pēc pirmās iemaksas), tādejādi visa šī summa ir finansētāja aizdotie līdzekļi.

Lūgums precizēt.

**Atbilde:**

Informējam, ka pamatojoties uz Iepirkuma komisijas 16.11.2023. lēmumu veikti grozījumi atklāta konkursa nolikumā attiecībā uz finanšu piedāvājuma formu. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

Iepirkumu komisijas priekšsēdētāja Karīna Meiberga